Projekts EEZ apvienotās komitejas lēmums ar kuru groza EEZ līguma 31. protokolu par sadarbību īpašās jomās, kas nav saistītas ar četrām pamatbrīvībām - Kopienas kopējās nostājas projekts /* SEC/2006/0626 galīgā redakcija */





[pic] | EIROPAS KOPIENU KOMISIJA | Briselē, 23.5.2006 SEC(2006) 626 galīgā redakcija P rojekts EEZ APVIENOTĀS KOMITEJAS LĒMUMS ar kuru groza EEZ līguma 31. protokolu par sadarbību īpašās jomās, kas nav saistītas ar četrām pamatbrīvībām - Kopienas kopējās nostājas projekts - (iesniegusi Komisija) PASKAIDROJUMA RAKSTS 1. EEZ līguma 31. protokolā ir iekļauti konkrēti noteikumi par Kopienas un EEZ un EBTA valstu sadarbību ārpus četrām pamatbrīvībām. 2. Pievienotajā EEZ Apvienotās komitejas lēmuma projektā paredzēts grozīt 31. protokolu, lai paplašinātu sadarbību pētniecības un tehnoloģiju attīstības jomā saistībā ar Eiropas drošības pētniecību 2006. gadā. Tas nodrošina sadarbības pamatu un izklāsta kārtību, kādā EEZ un EBTA valstis iesaistās Kopienas programmās un pasākumos šajā jomā, iekļaujot - budžeta pozīciju 02.04.02 : Sagatavošanas pasākumi Eiropas drošības pētniecībai (2006. gads) Ar to 2006. gada finanšu gadā paplašina EEZ un EBTA valstu darbības un finansiālo līdzdalību Kopienas darbību īpašu programmu īstenošanā pētniecības un tehnoloģiju attīstības jomā, sākot no 2006. gada 1. janvāra. 3. Padomes Regulas (EK) Nr. 2894/94 par EEZ līguma īstenošanas kārtību 1. panta 3. punkta b) apakšpunktā paredzēts, ka Padome pēc Komisijas priekšlikuma pieņem Kopienas nostāju par šādiem lēmumiem. 4. EEZ Apvienotās komitejas lēmuma projekts ir iesniegts apstiprināšanai Padomē, un pēc tam Komisija Kopienas nostāju pēc iespējas drīz iesniegs EEZ Apvienotajai komitejai. Projekts EEZ APVIENOTĀS KOMITEJAS LĒMUMS ar kuru groza EEZ līguma 31. protokolu par sadarbību īpašās jomās, kas nav saistītas ar četrām pamatbrīvībām EEZ APVIENOTĀ KOMITEJA, ņemot vērā Eiropas Ekonomikas zonas līgumu, kas grozīts ar protokolu, ar kuru pielāgo Eiropas Ekonomikas zonas līgumu, turpmāk tekstā – „līgums”, un jo īpaši tā 86. un 98. pantu, tā kā: (1) Līguma 31. protokols ir grozīts ar EEZ Apvienotās komitejas … Lēmumu Nr. …/….[1]. (2) Ir lietderīgi paplašināt Līgumslēdzēju pušu sadarbību, iekļaujot arī sagatavošanās darbību Eiropas drošības pētniecībai (2006. gads). (3) Lai šī sadarbība varētu sākties 2006. gada 1. janvārī, jāgroza līguma 31. protokols, IR NOLĒMUSI ŠĀDI. 1. pants Līguma 31. protokola 1. pantu groza šādi. 1. Ar šādu tekstu aizstāj 1. punktu: „1. EBTA valstis no 1994. gada 1. janvāra piedalās Kopienas darbību pamatprogrammu īstenošanā pētniecības un tehnoloģiju attīstības jomā, kā minēts 5. punktā, un no 2005. gada 1. janvāra un 2006. gada 1. janvāra, kā minēts attiecīgi 9. un 10. punktā, piedalās tās īpašās programmās.” 2. Ar šādu tekstu aizstāj 2. punktu: „2. EBTA valstis saskaņā ar līguma 82. panta 1. punkta a) apakšpunktu finansē darbības, kas minētas 5., 9. un 10. punktā.” 3. Ar šādu tekstu aizstāj 6. punktu: „6. Darbības novērtēšanu un svarīgāko pārprofilēšanu Kopienas darbību pamatprogrammās pētniecības un tehnoloģiju attīstības jomā, kā minēts 5., 9. un 10. punktā, veic saskaņā ar procedūru, kas noteikta līguma 79. panta 3. punktā.” 4. Aiz 9. punkta pievieno šādu punktu: „10. EBTA valstis no 2006. gada 1. janvāra iesaistās Kopienas darbībās, kuras saistītas ar šādu Eiropas Savienības 2006. gada vispārējā budžeta posteni: - budžeta pozīcija 02.04.02 : „Sagatavošanas pasākumi Eiropas drošības pētniecībai (2006. gads)”.” 2. pants Šis lēmums stājas spēkā nākamajā dienā pēc pēdējā paziņojuma iesniegšanas EEZ Apvienotajai komitejai saskaņā ar līguma 103. panta 1. punktu*. To piemēro no 2006. gada 1. janvāra. 3. pants Šo lēmumu publicē Eiropas Savienības Oficiālā Vēstneša EEZ iedaļā un EEZ pielikumā. Briselē […] EEZ Apvienotās komitejas vārdā — priekšsēdētājs EEZ Apvienotās komitejas sekretāri [1] OV L … * [Konstitucionālās prasības nav norādītas.] [Konstitucionālās prasības ir norādītas.]